Tronk wil nie sê waarom Najwa nou in Pollsmoor is | Netwerk24
Hess-moord: ‘Jesse (18) het blink toekoms gehad’
Die ACDP het die Suid-Afrikaanse Polisiediens lof toegeswaai nadat hy Woensdag ’n verdagte in hegtenis geneem het in verband met die moord op Jesse Hess en haar oupa Chris Lategan.
Moord op polisiehoë in Kaap ‘fyn beplan’
Die aanval en moord op lt.kol. Andre Kay (52) van Bishop Lavis op die Kaapse Vlakte, is volgens bronne haarfyn beplan.
Dale kan ná lang afwesigheid in Pakistan speel
Die Protea-snelbouler Dale Steyn sal vir die eerste keer in 13 jaar krieket in Pakistan speel as een van die franchises in die Pakistan-superliga, ’n T20-reeks, hom opraap.
KYK: Oud-Bok kry karateskop in gesig
’n Speler wat die voormalige Springbok-senter Rohan Janse van Rensburg in ’n rugbywedstryd soos ’n regte koeng foe-vegter in die gesig geskop het, is vir ses weke geskors.
Sheryl breek nóg ’n Afrika-rekord in Doebai
Dit was Donderdag ’n geval van nog ’n dag, nog ’n Afrika-rekord vir Suid-Afrika se Sheryl James by die Wêreld-Para-Atletiekkampioenskap in Doebai.
Getuie: ‘Singh het geweet wat hy by Transnet doen’
Anoj Singh, voormalige finansiële hoof van Transnet en Eskom, “was sonder twyfel by ongerymdhede betrokke toe Transnet in 2013 besluit het om 1 064 lokomotiewe te koop”.
Die Suid-Afrikaanse Lugdiens gaan Donderdagmiddag ’n nuwe loonaanbod aan vakbonde doen om ’n dreigende staking by die lugdiens en sy filiale af te weer.
Owerheid wis niks van Telkom, Cell C se planne
Die Onafhanklike Kommunikasieowerheid Okosa sê hy weet niks van ’n beplande oorname van Cell C deur Telkom nie.
Hou oog op die bal in dié speurwerk duskant die setperk
Johannesburgers kry Donderdag ’n kans om die bekroonde solostuk Moord op die 8ste gat vir ’n eenmalige vertoning te sien.
Jansen wen grootste prys vir Afrikaanse skryfkuns
Tronk wil nie sê waarom Najwa nou in Pollsmoor is
Deur Maygene de Wee 08 November 2019 20:06
Met minder as die helfte van haar vonnis uitgedien, kan vryheid dalk nou vir Najwa Petersen, die weduwee van die vermoorde musieklegende Taliep Petersen, wink.
Najwa Petersen ten tyde van haar verhoor. Sy is altesaam 28 jaar tronkstraf opgelê.Foto: Die Burger
Petersen is in 2008 skuldig bevind aan die moord op haar man in Desember 2006.
Sy is op 12 Februarie 2009 altesame 28 jaar tronkstraf opgelê vir haar aandeel in haar man se moord. Sy moet effektief 25 jaar uitdien.
Petersen was tot ses maande gelede nog in die vrouegevangenis buite Worcester, waar sy die eerste nege jaar van haar tronkstraf uitgedien het.
Dit het egter Vrydag aan die lig gekom dat sy al meer as ses maande gelede na die Pollsmoor-gevangenis oorgeplaas is.
Die departement van Korrektiewe Dienste (DKD) wou Vrydag nie sê hoekom sy na Pollsmoor geskuif is nie.
Hulle wou ook nie vrae beantwoord of sy dalk al vir parool in aanmerking kom nie.
Rudi van Heerden, ’n DKD-woordvoerder, het gesê dat hulle gedurig gevangenes in die streek en selfs buite die streek rondskuif.
“Dit is departementele beleid. Daar is baie redes vir die skuiwe, onder meer die ontwikkeling van gevangenes, veiligheid en en oorbevolking.
“Die DKD sal nie persoonlike inligting oor Najwa en haar rehabilitasiestatus bekend maak nie. Dit is ’n saak tussen die gevangene en die paroolraad, sou hulle besluit wanneer sy in die toekoms vir parool in aanmerking kan kom.”
Taliep se broer, Igsaan Petersen, wou nie kommentaar lewer nie. Sy dogter Jaawahier Petersen het ook nie op boodskappe gereageer nie. Waleed Dirk, Petersen se broer, is ook vir kommentaar genader, maar het die telefoon doodgedruk.
Petersen het tot dusver 10 jaar van die 28 jaar uitgedien.
Dit is departementele beleid. Daar is baie redes vir die skuiwe, onder meer die ontwikkeling van gevangenes, veiligheid en en oorbevolking.
Regter Siraj Desai het in sy uitspraak gesê dat Petersen die moord op haar man haarfyn beplan het, soveel so dat sy
’n valse rooftog by hulle huis waarin sy die sogenaamde slagoffer was, laat uitvoer het om sodoende die huurmoordenaars, Abdoer Emjedi, Waheed Hassien en Jefferson Snyders, toegang tot hul huis in Athlone te gee.
Hy het gesê dat Taliep wreed in sy eie huis vermoor is.
Desai het ook gesê dat sy volhard het in haar pogings om haar man om die lewe te laat bring.
Emjedi is 24 jaar tronkstraf opgelê, Hassien 25 jaar en Snyders, wat net aan roof skuldig bevind is, sewe jaar.
Meer oor: Pollsmoor | Rudi Van Heerden | Taliep Petersen | Najwa Petersen | Tronk
Kramer lig hoed vir Taliep met musiekspel
Petersen vereer vir sy lewenswerk